เมนส์มาวันสุดท้าย 16 มี.ค. คะ มีเพศสัมพันธ์ 23 มี.ค. มีโอกาสท้องรึป่าวคะ เครียดมากๅ
สวัสดีค่ะ การนับวันตกไข่ ส่วนมากต้องอ้างอิงจากรอบเดือนด้วยค่ะ ว่าเดิมทีรอบเดือนมาสม่ำเสมอ ตรงตามรอบหรือไม่ เเล้วมาทุกกี่วันค่ะ เเล้วนับจากวันเเรกของรอบเดือนค่ะ เพื่อคาดคะเนวันตกไข่โดยที่การตกไข่ เเต่ละรอบเดือน ส่วนมากจะประมาณกลางรอบเดือนค่ะ เเต่เนื่องจากบางครั้งรอบเดือนก็อาจมีการเเปรปรวนได้ เนื่องจากการมีรอบเดือนเเต่ละรอบ ต้องอาศัยว่ามีการตกไข่ก่อน ซึ่งการตกไข่นั้นสัมพันธ์กับการควบคุมของระบบฮอร์โมนค่ะดังนั้น ถ้ารอบเดือนสม่ำสมอในทุก 28-30 วัน อาจนับง่ายๆ หลังจากวันเเรกของรอบเดือนต่อมาอีก 14 วัน ค่ะเเต่โดยความเป็นจริงเเล้ว รอบเดือนปกติสามารถคลาดเคลื่อนได้ในช่วง 24-38 วัน ดังนั้นจึงมักนิยมคาดคะเนเป็นช่วงตกไข่ จึงอาจตกได้ตั้งเเต่ 9-16 วัน นับตั้งเเต่วันเเรกของรอบเดือนก่อนค่ะดังนั้น ที่เเจ้งว่า วันที่ 16 มีนาคม เป็นวันสุดท้าย เเนะนำให้ลองนับจากวันเเรกค่ะ ว่าวันที่ 23 ตรงกับช่วงที่มีการตกไข่มั้ย ถ้าตรง อาจเพิ่มความเสี่ยงต่อการตั้งครรภ์ ถ้าไม่ตรงความเสี่ยงอาจลดลงค่ะ